open-index/open-wikipedia-markdown huggingface dataset:
Solstikk

**Solstikk** er en sykdom forårsaket av direkte varmepåvirkning fra solstråler med lokal oppheting av hjernen. Barn er spesielt utsatt for solstikk.

Symptomene på solstikk er relatert til trykkutvikling i hjernen som følge av overopphetingen.

Tilstanden forveksles ofte med hypertermi (heteslag).

## Symptomer
*Kvalme og oppkast
*Hodepine
*Veldig rødt og varmt hode, mens huden på resten av kroppen er normal
*Forvirret

## Eksterne lenker
* Helsenett om solstikk
Vestlia

**Vestlia** er Asker Skiklubbs hytte i Vestmarka, 1,5 kilometer nord for Solli parkeringsplass. Hytta er på vel 250 m² og har garderober og dusj. Vestlia driver servering i helgene i vinterhalvåret, og utstrakt utleievirksomhet hele året. 

Hytta ble bygget som serveringsted i 1937 av Albert Bergsmarka. Bergsmarka og hans kone Signe drev stedet fram til 1946, da de solgte hytta til en bedrift. Asker Skiklubb kjøpte, gjennom andelslaget AL Vestlia, hytta i 1961. Vestlia er bygget på i to omganger, i 1972 og 1984.

## Kilder
* Vestlia i Markadatabasen
* Vestlia på ut.no
* Vestlia på yr.no 
* Asker Skiklubbs nettsted
Smith & Wesson Model 500

**Smith & Wesson Model 500** er en femskudds revolver produsert av Smith & Wesson (**S&W**), kamret i kaliber .500 S&W Magnum.

Våpenet er bygget på S&W største ramme, X-rammen. Revolveren er påstått å være verdens mest kraftige serieproduserte revolver da den ble introdusert. I 2008 kom Politidirektoratet i Norge med forbud mot revolvere i kaliber over .455 (11,25 mm), noe som da gjelder denne revolveren. Forbudet kom med bakgrunn at det er uønsket med slike kraftige håndvåpen blant kriminelle, og at det påstås at det er en viss lekkasje av våpen til det illegale markedet fra private våpeneiere. Ca. 100 slike revolvere er solgt i Norge før forbudet kom.

## Bilder

File:S&W500 Trommel.jpg|Tønne
File:Model5006.JPG|Tønneutløser
File:Model5007.JPG|Kompensator og forsikte
File:Model5004.JPG|Logo


## Referanser


## Eksterne lenker
* 
*  Oversikt over de forskjellige utgavene av S&W Model 500 på S&Ws offisielle websider
.500 S&W Magnum

**.500 S&W Magnum** er en patron designet av Cor-Bon sammen med X-Gun ingeniørteamet til Smith & Wesson for bruk i S&W Modell 500 revolveren.

Patronen ble introdusert i februar 2003 på *SHOT Trade Show*. Da trykket i patronen er meget høyt, har revolvere i kaliberet kapasitet på kun 5 patroner for å få mest mulig tykkelse på veggene i revolvertønnen, for å klare trykket. 

Kaliberet ble lovlig i Norge 1. juni 2021 da det ble innført ny våpenlov.

## Våpen kamret for .500 S&W Magnum
* Magnum Research BFR-revolver
* Taurus Raging Bull 
* Janz JTL-E 500
* Thompson-Center Encore  (enkelskuddspistol)
* NEF Handi (rifle)

## Se også
* Liste over patrontyper

## Referanser


## Eksterne lenker
*
Smith & Wesson M&P

**Smith & Wesson Military & Police (M&P)** er en semi-automatisk pistol produsert av Smith & Wesson (S&W).

Pistolen er en tjenestepistol som lages i en serie som lanseres tiltenkt som erstatning for eldre pistoler i bruk hos amerikansk politi. Pistolen er en konkurrent til den østerrikske GLOCK pistolen som har størstedelen av markedet i USA.

## Modeller

## Se også
*Smith & Wesson Military & Police revolver
Research

**Research** er en handling man utfører for å få kjennskap til noe man ikke kjenner fra før, ved å gjennomgå en stor mengde stoff for å skaffe et helhetlig bilde om et emne, en situasjon, en person eller lignende. Begrepet er vanlig innen film, litteratur og journalistikk.

## Research innen journalistikk
Innen journalistikk blir gjerne research assosiert med *gravende journalistikk*. Saker oppstår gjerne ved at en journalist får tilgjengelig en mindre mengde informasjon, deretter må vedkommende samle sammen annen informasjon slik at det fremstår et helhetsbilde. Dette kan ende i en bekreftelse av et påstått forhold, eller at det hele kan avvises som spekulasjoner og tøys. En artikkel uten grundig research vil gjerne ha manglende *[[objektivitet (journalistikk)|objektivitet]]*.

Større avishus har gjerne egne avdelinger som støtter redaksjonene med slike tjenester. Et eksempel er Aftenpostens faktaavdeling, som sjekker fakta i artikler og kommer opp med kildebelegg for påstander. Selv blant lokalaviser er det vanlig at det finnes personer som er tilordnet spesielt ansvar for arkiv og faktakontroll. Som en integrert del av dette har de omfattende bok- og artikkelsamlinger. Når en større sak er under utvikling vil da slike faktaavdelinger avgi egne medarbeidere som støtter journalisten(e) som jobber med saken.

Artikler som bygger på god research blir gjerne nominert til SKUP-prisen.

## Research for fiksjon
Når man beskriver et univers i en fiksjonsbok så er det avgjørende at det er troverdig. Man kan risikere at publikummet blir distrahert av unøyaktigheter og utroverdige situasjoner, eller at den kunstneriske kvaliteten rett og slett blir ødelagt av mangel på virkelighet.

Innen film kan research under filmmanuskriptskrivningen medføre at filminnspillinger må utføres på måter som skjuler detaljer som er vanskelig å få tidsriktige, eller som gir feil inntrykk. Italienske westerns hvor vegetasjon er feil, selv om filmen skal illudere et miljø fra Mexico er et velkjent fenomen. Under innspilling av en TV-serie fra Vestlandet, som måtte avbrytes og fortsettes i et filmstudio i England, ble det elektriske anlegget fra 50-tallet demontert og gjenbrukt i kulissene som ble bygd opp i studioet.
Ole Haugen

**Ole Laurits Haugen** (født 1954) er en norsk politiker. Han var ordfører i Hitra kommune fra 2007 til 2023. Han representerte Arbeiderpartiet.

Han var første gang innvalgt i kommunestyret i perioden 1980–1983. Han satt senere i kommunestyre og formannskap i fem sammenhengende perioder fra 2003 til 2023. Som Hitras ordfører var han styreleder i Nettverk fjord og kystkommuner (NFKK) fra starten i 2009 og fram til 2023, leder av representantskapet i renovasjonsselskapet Hamos IKS i to perioder, leder av rep.skapet (havnerådet) i Kristiansund og Nordmøre Havn IKS og leder av regionråd (Orkdalsregionen, senere Trøndelag Sørvest – Lakseregionen). 

I næringslivet har han vært gründer, medeier, styreleder/-medlem og daglig leder i flere bedrifter innen bygg og anlegg, bank, havbruk, reiseliv, handel og eiendomsutvikling. Han har vært styreleder i Trøndelag fiskeoppdretterlag, styremedlem i Norske fiskeoppdretteres forening/FHL Havbruk og styreleder i Hitra næringsforening.

Han har også hatt verv innen kultur og idrett, blant annet som styreleder i Dolmøy idrettslag og i Hitrahallen AL.

## Referanser
7,62 × 38R

**7,62 × 38R** er en patron for revolver.

Patronen ble designet for den russiske Nagant M1985, som var designet av det belgiske firmaet Fabrique d'armes Émile et Léon Nagant. Den er meget spesiell da prosjektilet sitter inne i hylsen. Når hanen spennes og tønnen roterer, føres hylsen frem og entrer løpet slik at det ikke oppstår gasslekkasje mellom løp og tønne. 

## Se også
* Liste over patrontyper
* :Kategori:Skytevåpen i kaliber 7,62 mm
DreamHack

**Dreamhack** (ofte forkortet **DH**) er verdens største offentlige demo- og datafestival. Vinterarrangementet 2004 hadde  5&nbsp;272 deltakere og 5&nbsp;852 PC-er koblet sammen i det som av Guinness rekordbok ble godkjent som verdens største LAN-party.

Dreamhack arrangeres i messeområdet Elmia i Jönköping i Sverige med en stab på 350 frivillige for å gjennomføre arrangementet. Det første Dreamhack ble arrangert i 1995 og forkortelsen for det ble DH95. Senere ble det 2 lan i året, Dreamhack Winter og Dreamhack Summer.

Dreamhack arrangeres i Skellefteå to ganger hvert år, vår og høst.

## Begynnelsen
Det hele begynte som et kamerattreff i kjelleren på en grunnskole i Malung.
De møttes for å bytte disketter, og for å vise frem sine ferdigheter i programmering, grafikk og musikk. Arrangørene Martin Öjes og Kenny Eklund skapte et par år senere et offentlig dataparty i skolekantina under navnet DreamHack og siden 1994 har det blitt avholdt årlig. Det har vært et utstrakt samarbeid mellom DreamHack og det tilsvarende norske arrangementet The Gathering.

## Verdens største dataparty
På DreamHack Winter 2007 ble den siste verdensrekorden satt med 10 455 datamaskiner tilkoblet nettverket.
DreamHack arrangeres av Dreamhack AB med hjelp av 350 frivillige funksjonærer (kalles *Crew*) oppdelt i ulike team som jobber med spesifikke oppgaver. 

DreamHack består i dag av selve 'LAN-et' – To eller tre store rom hvor tusentalls besøkende har en fast plass med sin egen maskin. Det arrangeres spill- og demokonkurranser som også vises på storskjermer, gjerne med kommentarer til de viktigste kampene på spillsiden. DreamHack består også av utstillingen DreamExpo hvor forskjellige datafirma viser og lar deltagerne teste den seneste teknologien, delta i seminarer og forelesninger, stille opp i konkurranser o.l.

## Eksterne lenker
*
.460 S&W Magnum

**.460 S&W Magnum** er en patron utviklet av Smith & Wesson for revolveren S&W Modell 460XVR. Patronen er hovedsakelig tenkt benyttet til jakt og metallsiluettskyting. 

## Se også
*Liste over patrontyper

## Eksterne lenker
* Reloading The 460 S&W Magnum
S&W Model 460XVR

**S&W Model 460XVR** (X-treme Velocity Revolver) er en revolver i kaliber .460 S&W Magnum, produsert av Smith & Wesson (**S&W**). 

## Design
Revolveren er bygget på X-rammen til S&W. Siden den er kamret for .460 S&W Magnum patroner kan man også skyte .454 Casull og .45 Colt patroner da de er i samme kaliber, men kortere. 

## Varianter
* Modell 460XVR Hunter; 12" løp
* Modell 460XVR Compensated Hunter; 10 1/2" løp
* Modell 460XVR; 8 3/8" løp
* Modell 460V; 5" løp

## Eksterne lenker
* Informasjon om de forskjellige variantene av S&W Model 460 på S&Ws offisielle websider
* Guns & Ammo – Test av 460XVR
Operasjonalisering

**Operasjonalisering** er å gjøre noe målbart ved observasjon eller eksperimentering. Operasjonalisering er viktig, siden noe man trodde var et enkelt konsept, kan vise seg å gi ulike svar ved ulike målemetoder.

Et banalt eksempel på operasjonalisering er å måle hvor sint en person er (noe som er vanskelig å vite uten å være personen selv) ved å måle volumet på talen til vedkommende i desibel. Slik kan en unngå en mulig subjektiv overdrivelse eller underdrivelse som ville komme om en bare benyttet spørreskjema.

Ved operasjonalisering gir man nøkkelbegreper et presist meningsinnhold og avgrenser det fenomenet som skal undersøkes.
Alf Rolin

**Alf Rolin** (født 1957) er en norsk teolog og pedagog.  

Han vokste opp i Sandefjord, og har siden 1996 bodd i Halden, hvor han siden 2021 er førstelektor ved Høgskolen i Østfold og  underviser ved lærerutdanningen i religionsdidaktikk, religions- og livssynskunnskap og etikk. Rolin er cand.polit. fra NLA Høgskolen Bergen. Han er også cand.teol. fra Universitetet i Oslo.

Hans bok «Bibelvandring» er trykket i flere opplag. I tillegg har han vært opptatt av antroposofi og skrevet en bok om dette.

## Bibliografi
* 
* 

## Referanser
Kjell Thorjussen

**Kjell Thorjussen** (født 7. mars 1942 i Porsgrunn) er en norsk kunstner og grafiker og utdannet ved Statens håndverks- og kunstindustriskole og Statens kunstakademi.

Hans motivkrets er i det vesentlige naturalistiske landskap, landskapsmaleri, stemningsfulle hus, kystmotiver og fosser. 

Thorjussen debuterte på Høstutstillingen i 1973. I 1976 etablerte Thorjussen et litografiverksted på Hovseter sammen med Frans Widerberg og Reidar Fritzvold. Fra 1982 til 2019 drev han verkstedet på eget initiativ.

Han har holdt en rekke separatutstillinger over hele landet, blant annet i Kunstnerforbundet i 1977 og 1980, hos Norske Grafikere i 1992, på Hardanger Folkemuseum i 1994, og ved Norsk Skogsmuseum i 1995. Han var festivalkunstner for *[[Lillesanddaene]]* i Lillesand i 2018.

Avisen *[[Østlands-Posten]]* omtalte i forbindelse med en utstilling i 2004 Thorjussens kunst slik: «I sin grafikk varierer Thorjussen motivene - man finner igjen kjærligheten til landskapet, men også arkitektur og gamle bygningsmiljøer, og fint avstemte aktbilder.»Thorjussen er medlem av Norske Grafikere siden 1972.

Thorjussens arbeider er innkjøpt av blant andre Nasjonalgalleriet, Norsk kulturråd, Bergen Billedgalleri, Kunstakademiet og Universitetet i Tromsø – Norges arktiske universitet.

## Referanser


## Kilder
* Om Kjell Thorjussen på Kunstnerforbundets nettsider 
* 75 års omtale i Aftenposten 7. mars 2017
*Om Kjell Thorjussen på Fine Art nettsider
Keith Nichols

**Keith Nichols** (født 13. februar 1945, død 21. januar 2021) var en engelsk pianist, arrangør og bandleder som spesialiserte seg på tidlig jazz. Han tok sin musikkutdanning ved Guildhall School of Music. Han har en betydelig plateproduksjon, som omfatter tre solo album for EMI og flere innspillinger for Decca. Siden 80-tallet har Nichols vært med på over 20 innspillinger for det amerikanske selskapet "Stomp Off", både som bandleder og sidemann. I 1990 spilte han piano i lydsporet til filmen "Bix", som ble spilt inn i Roma.

Ved siden av sitt utøvende virke, underviste Nichols også i utøving og jazzhistorie ved både Royal Academy of Music og Trinity College i London. Han mottok i 2004 BBC Jazz Award for sitt arbeid med bevaring av jazztradisjonen. I norsk sammenheng er Nichols mest kjent for sitt samarbeid med Louisiana Washboard Five, et samarbeid som har resultert i to plateutgivelser.

## Referanser


## Eksterne lenker
*
Katharina Stiberg

**Katharina Stiberg** (født 1988) er en norsk tidligere svømmer og innehaver av flere norske rekorder. Hun svømmer for Bjerkvik svømmeklubb.

## Karriere
Stiberg innehar per 6. august 2010 én nordisk seniorrekord, seks norske seniorrekorder og seks norske juniorrekorder. Stiberg vant i alt 37 NM-gull og 64 NM-medaljer i perioden 2004–2015. Tolvteplass fra langbane VM i Roma, fjerdeplass fra kortbane EM i Istanbul og tredjeplass i World Cup er hennes blant hennes beste prestasjoner. Hun var også med på å ta femteplass med Norges stafettlag i kortbane EM i Debrecen i 2007 på distansen  medley.

## Meritter
* 2009: 12.-plass (50 m bryst) i langbane VM i Roma (Nordisk rekord), 3.-plass (50 m bryst) i World Cup Stockholm og 4.-plass (100 m bryst) i kortbane EM i Istanbul  
* 2008: 13.-plass (50 m bryst)i kortbane VM i Manchester og 9.-plass (100 m IM) i kortbane EM i Rijeka
* 2007: 4.-plass (100 m IM) i World Cup Berlin og 5.-plass (4 * 50 m IM)i kortbane EM i Debrecen
* 2006: 10.-plass (100 m IM) i kortbane EM Helsingfors

## Personlige rekorder
### Kortbane

### Langbane

## NM-medaljer

## Referanser


## Eksterne lenker
* 
* Stiberg tok fjerdeplass i EM
* Kjempefornøyd Stiberg
* Svømmer mot OL 2012
Transkulturell psykiatri

**Transkulturell psykiatri**, på engelsk kalt *transcultural psychiatry* eller *cross-cultural psychiatry*, er den delen av psykiatrien som konsentrerer seg om de kulturelle og etniske faktorer ved mentale lidelser og psykiatrisk helsetjeneste.

Transkulturell psykiatri har sitt opphav i kolonitiden, men anses i moderne tid å ha sitt utspring i Arthurs Kleinmanns arbeid fra 1977.

Mulighetene ved å ta det kulturelle perspektiv inn i psykiatrien ligger først og fremst i å få påvist ubevisste antakelser – og begrensninger for overførbarhet av gjeldende psykiatrisk teori og praksis til mennesker som tilhører andre kulturelle grupper enn dem man tradisjonelt har arbeidet med. Dessuten er det av vesentlig betydning for utvikling av nye tilnærminger for behandling av stadig mer heterogene befolkningsgrupper verden over at man er seg det kulturelle aspekt bevisst.

En av innvendingene mot psykiatri er at mange av de diagnoser og lidelser den befatter seg med er kulturbetingede sosiale konstruksjoner. Diagnostiske kriterier, mestringsstrategier og sosial struktur er alle faktorer som spiller betydelig inn som grunnlag for å igangsette psykiatrisk behandling – derfor er det vesentlig at disse ses i lys av kulturelle betingelser. Det som kan være et symptom på en psykisk lidelse i en kultur trenger ikke nødvendigvis være det i en annen kultur.

## Referanser


## Eksterne lenker
* Helsebiblioteket.no om psykiatri blant flyktninger og innvandrere
* Tiltak for å bedre psykisk helse for beboere i asylmottak – Nasjonalt kompetansesenter om vold og stress
Nanjingmuseet

**Nanjingmuseet** (kinesisk: 南京博物院, pinyin: *Nánjīng Bówuyuán*) ligger i storbyen Nanjing i Jiangsuprovinsen i Folkerepublikken Kina. Det er et av Kinas største museer. 

Museets historie går tilbake til 1933, da regjeringen i Republikken Kina, på forslag fra Cai Yuanpei, formelt opprettet det. Nanjing var den gang Kinas hovedstad. Men byggingen tok ikke til før i 1936. Opprinnelig var det ment å bli vesentlig mindre enn det som det er vokst til.

Museet har elleve utstillingshaller, for
* gammelt kinesisk steintøy
* gammel kinesisk jade
* gammel kinesisk kalligrafi og malerkunst

* bronsearbeider
* kulturminner
* nasjonalgruppers kunst
* silkeprodukter fra Jiangnan 
* Ming og Qing-porselen
* moderne kunst

## Eksterne lenker
*
Det historiske museet om Taipingriket

**Det historiske museet om Taipingriket** (kinesisk: 太平天国历史博物馆) er et museum med gjenstander fra  Taipingopprøret i Kina. Det ligger i  Nanjing i Folkerepublikken Kina.

Bygningen var opprinnelig et palass for den første av Ming-dynastiets herskere, Hongwu-keiseren (1328–1398). I 1853 ble det residens for Yang Xiuqing, en av taipingopprørernes militære ledere. I 1958 ble det omgjort til museum.

## Eksterne lenker
* Nanjings hjemmesider
Cixi (Ningbo)

**Cixi** (kinesisk: 慈溪, pinyin: *Cíxī*, Wade-Giles: *Tz'u-hsi*; tidligere også romanisert *Tsekee* eller *Tzeki*) er et byfylke innen den subprovinsielle byen Ningbo i provinsen Zhejiang i Kina.  

I 1842 ble Slaget ved Tsekee (en eldre romanisering av Cixi) utkjempet mellom britiske og kinesiske styrker under Første opiumskrig, og i 1862 stod Slaget ved Cixi mellom Qingstyrets keiserlige styrker og taipingopprørerne også her.

Befolkningen i byfylket var på  innbyggere i 1999.

## Kulturminner
Det ligger mange gamle Yue-ovner i fylket, og her ble det produsert porselen. Fylket betraktes av mange som den kinesiske porselens fødested. 

## Administrative enheter
Cixi består av tre subdistrikter og 17 storkommuner:
* Subdistriktet Xushan (浒山街道), sentrum og sete for byfylkets regjering;
* Subdistriktet Zonghan (宗汉街道);
* Subdistriktet Kandun (坎墩街道);
* Storkommunen Fanshi (范市镇);
* Storkommunen Zhangqi (掌起镇);
* Storkommunen Xiaolin (逍林镇);
* Storkommunen Xinpu (新浦镇);
* Storkommunen Henghe (横河镇);
* Storkommunen Fuhai (附海镇);
* Storkommunen Andong (庵东镇);
* Storkommunen Tianyuan (天元镇);
* Storkommunen Changhe (长河镇);
* Storkommunen Zhouxiang (周巷镇);
* Storkommunen Qiaotou (桥头镇);
* Storkommunen Kuangyan (匡堰镇);
* Storkommunen Shengshan (胜山镇);
* Storkommunen Longshan (龙山镇);
* Storkommunen Chongshou (崇寿镇);
* Storkommunen Sanbei (三北镇);
* Storkommunen Guanhaiwei (观海卫镇).

## Samferdsel
Kinas riksvei 329 går gjennom området, fra Hangzhou via Shaoxing og Ningbo til Putuo på Zhoushanøyene.

Hangzhoubuktbroen går over bukten fra Cixi i sør.

## Referanser
Ballbinge

**Ballbinge** er et avgrenset område for ballspill, oftest laget for fotball. Den er inngjerdet slik at ballen lettere kan holdes i spill. Ballbinger er ofte satt opp i forbindelse med skoler.

Det er mulig å søke om tippemidler for å sette opp ballbinger. Både skoler, borettslag og idrettslag søker om midler.

Ballbinger produseres under mange merkenavn, blant annet Scansisløkka, Nordvestbingen og Bingen.

Den konsentrerte aktiviteten i ballbingene kan medføre økt støy og har medført tilfeller av naboklager. Derfor er det noen steder droppet å bygge ballbinger etter protester fra naboene. Støynivået avhenger imidlertid av hva slags materiale som brukes i bingen, hvor og hvordan den plasseres. For å minimere støyplagene har Helsedirektoratet utgitt en veileder for støyvurdering ved etablering av nærmiljøanlegg.

## Referanser
Distriktspsykiatrisk senter

Et **distriktspsykiatrisk senter** (**DPS**) er en norsk enhet med hovedansvar for generelle tilbud innen den psykiatriske spesialisthelsetjenesten. Med døgntilbud, dagtilbud, poliklinikk og akutt-team er disse sentrene statlige klinikker som samarbeider nært med kommunene i sine respektive områder.

Siden distriktspsykiatriske sentre tilbyr spesialiserte, psykiatriske tjenester, kan man bli henvist fra sin fastlege til en DPS for utredning og eventuell behandling eller innleggelse. De gamle psykiatriske sykehjemmene er vanligvis blitt organisert under de distriktspsykiatriske sentra.

Mer spesialiserte, psykiatriske tjenester som eksempelvis alderspsykiatri, alvorlig spiseforstyrrelse problematikk og tvungen psykisk helsevern med døgnopphold gis i mer spesialiserte avdelinger. Dette er tjenester som er ofte lagt til større avdelinger ved sentralsykehusene.

Det er vanlig at pasienter etter utskrivning fra psykiatriske avdelinger blir henvist til poliklinisk- eller døgnbehandling ved DPS.

Ifølge tall fra 2023 er det 77 DPS-er i Norge.

## Referanser


## Eksterne lenker
* Helsebiblioteket.no sine sider om DPS
Malnes

**Malnes** er en gård i Bø i Nordland. Gården ligger ved Malnesfjordens utløp nordvest i kommunen. I dagligtale er Malnes regnet som en del av Hovden, men var tidligere en klart avgrenset gård.

Malnes var kirkested i Malnes sogn fra middelalderen til kirka ble flyttet til Eidet i 1828. Navnet Malnes finnes også igjen i navnet til idrettslaget Malnes IL.

## Se også
*Hovden

## Eksterne lenker
* Bø kommune: Malnes
* Kuling.net: Malnes
Arild Boman

**Arild Ove Boman** (født 15. august 1940) er en norsk musiker (piano og orgel), multimediakunstner, politiker (Arbeiderpartiet) og forsker, kjent for å ha laget musikken til Pompel og Pilt.

Boman studerte sosiologi og kommunikasjon ved Universitetet i Oslo, og  var i studietiden aktiv jazz- og bluesmusiker i gruppene
Anti-Fascistische Ball-Room Ensemble, The Sapphires og Public Enemies.
Han spilte i Club 7-miljøet med landets ledende musikere som
Jon Christensen, Jan Garbarek, Arild Andersen, Terje Rypdal og Carl Magnus Neumann.
Hans egen oktett var ved Moldejazz (1969), og figurerte i Jan Knutzens film *Fragmente aus Norwegen* (2000).  Hans septett var ved Kongsberg Jazzfestival.

Boman var en av de som tidligst eksperimenterte med digital musikk, i sitt arbeide med
regnemaskinene.  På 70-tallet gjorde han pioneerforsøk med samspill over
satellitt-forbindelser.  Hans eksperimentelle videokunst ble antatt ved Høstutstillingen (1974).

Utover 80-tallet deltok han i de første nettbaserte tilbud innen fjernundervisning.
Han er førsteamanuensis ved Intermediasenteret, Universitetet i Oslo, er prosjektleder for NRK-programmet Kunnskapskanalen.  Han  har 
sittet i sentralstyret for Arbeiderpartiet.

## Referanser


## Eksterne lenker
* 
*
Kritisk masse

**Kritisk masse** er den minste masse med spaltbart materiale som skal til for å starte en kjernefysisk kjedereaksjon. Er massen lavere enn kritisk masse, vil enkelte atomkjerner fortsatt gjennomgå en spontan kjernespalting, men det vil ikke oppstå en selvforsterkende eller selvoppholdende kjedereaksjon. Den kritiske massen avhenger av stoffets kjernefysiske egenskaper, tetthet, form, temperatur og omgivelser (bruk av nøytronreflektorer eller eksterne nøytronkilder, f. eks.).

Begrepet anvendes også i overført betydning.

## Kilder
*European Nuclear Society: Critical Mass.  Besøkt 28. desember 2013
Psykosomatikk

**Psykosomatikk**, også kjent som *psykofysiologi*, er et tverrfaglig medisinsk fagområde som studerer lidelser som gjør seg utslag i somatiske, kroppslige, symptomer med psykiske årsaker. Psykosomatiske symptomer er kroppslige symptomer som man antar stammer fra psykologiske forhold. Eksempler på psykosomatiske symptomer kan være diffuse smerter, svimmelhet, magesmerter eller hodesmerter. Begrepet psykosomatiske lidelser benyttes for å benevne forholdsvis omfattende plagsomme kroppslige symptomer som man ikke kan finne sikre anerkjente fysiske årsaker til. Samtidig kan det påvises belastende psykologiske eller sosiale årsaker i sammenheng med forløpet på disse kroppslige symptomene. I det offisielle diagnosesystemet som benyttes i Norge, ICD-10, klassifiseres det flere psykosomatiske lidelser som for eksempel somatiseringslidelse, somatoform smertelidelse og hypokondri.

Psykosomatisk medisin innebærer samarbeid for behandling og utredning mellom ulike medisinske spesialiteter, som psykiatri, psykologi, nevrologi, kirurgi, gynekologi, pediatri og dermatologi. 

## Eksterne lenker
* Helsebiblioteket.no sine sider om kropp og sinn
* Kropp og sinn på nyhetsbloggen PsykNytt
Edvard Befring

**Edvard Befring** (født 11. mai 1936 i Stardalen i Jølster) er en norsk pedagog og professor i spesialpedagogikk. 

## Bakgrunn
Foreldrene var Thor Befring og Petra Åsta, født Gilleshammer. Edvard Befring er eldre bror av Ottar Befring. Juristen Anne Kjersti Befring er datter av Edvard Befring.

Befring tok eksamen ved Firda landsgymnas i 1956 og magistergraden i pedagogikk ved Universitetet i Oslo i 1965. 

## Virke
Han ble dr.philos. i 1972 og var professor i pedagogisk psykologi ved Aarhus Universitet 1972-1976, og rektor ved Statens spesiallærerhøgskole 1976-1987 og Norges første professor i spesialpedagogikk samme sted 1987-1991. Fra 1991 var han professor ved Institutt for spesialpedagogikk ved Universitetet i Oslo. 

Befring har utgitt 21 fagbøker og vel 200 artikler og avhandlinger om læring, oppvekst, pedagogiske teorier- og idéer, spesialpedagogikk, forebygging av problematferd og nye faglige perspektiver, vitenskapelig metode og etikk. Han har blant annet skrevet *Ungdom i et bysamfunn* (doktoravhandling 1972), *Skole- og atferdsproblem i omsorgspedagogisk perspektiv* (1983), *Læring og skole for eit verdig liv* (1993), *Barnevernet i Norge* (2002) og *Skolen for barnas beste* (2004).

I perioden 1998–2007 var Befring professor II ved Høgskulen i Sogn og Fjordane. 

Han var redaktør av bokverkene *Barnehagepedagogikk* og *Liv og læring på landsbygda*. Befring var initiativtaker til Høgskuleutdanninga på Sandane (fra 1981) og var der styreleder i ti år. Han var også en sentral aktør for planleggingen av United World College i Fjaler og Chairman of Education Committee i tolv år. 

Som rektor ved Statens spesiallærerskole medvirket Befring til at spesialpedagogikk fikk et akademisk løft gjennom etableringen av et spesialpedagogisk hovedfag (cand.paed.spec.) som fra 1980 ble sidestilt med akademiske embetseksamener (cand.paed. og cand.psychol.) https://web.archive.org/web/20090212235358/http://www.morgenbladet.no/apps/pbcs.dll/article?AID=%2F20070223%2FOAKTUELT003%2F102230035. 

Befring har dominert norsk pedagogikk og lærerutdanning gjennom 1970-, 1980- og 1990-tallet, og har gjennom 35 år utdannet lærere, skolebyråkrater, pedagoger, spesialpedagoger og forskere. Hans bøker har vært pensum på alle landets universiteter og lærerskoler, og han har ledet en rekke offentlige utvalg.https://web.archive.org/web/20050217064027/http://www.norsklektorlag.no/viewarticle.php?id=160

## Utmerkelser
Han er tildelt ridderkorset av Den islandske falkeorden (1990), ISPs (Institutt for spesialpedagogikk) formidlingspris (1998) og Jonas-prisen (2007).

Befring er ridder av 1. klasse av St. Olavs orden (2005) for sin innsats for funksjonshemmede og vanskeligstilte barn.  

## Litteratur
* *Vilkår for eit verdig liv. Edvard Befring 60 år*, SVS Undervisningspublikasjoner, 1997.

## Referanser


## Eksterne lenker
* Edvard Befring - Norsk biografisk leksikon
* Edvard Befring - Store norske leksikon
* Edvard Befring - Allkunne - levande leksikon
Europavei 511

**E511** eller **Europavei 511** er en europavei som går mellom Courtenay og Troyes i Frankrike.

## Knutepunkter
}

|}

## Referanser
Toril Berge Flatabø

**Toril Berge Flatabø** (født 1978) er en norsk politiker (V). Hun var leder i Oslo Venstre fra 2008 til 2013 og har også vært Venstres gruppeleder i Oslo bystyre.  

Berge Flatabø er utdannet samfunnsøkonom, og har tidligere arbeidet som rådgiver i NAV og informasjonsrådgiver i Venstres Hovedorganisasjon. Hun har hatt en rekke tillitsverv i Unge Venstre og Venstre, blant annet har hun sittet i Oslo Venstres styre 2006–2013. Hun er Oslo Venstres tredjekandidat ved bystyrevalget 2015.

Ved bystyrevalget i 2007 ble hun valgt inn i Oslo bystyre og satt en periode i Samferdsels- og miljøkomiteen før hun etter valget i 2011 ble nestleder i Helse- og sosialkomiteen.

Berge Flatabø bor i bydel Østensjø og er gift med rektor Hilmar Berge Flatabø.

## Referanser


## Eksterne lenker
* 
* Venstres offisielle side om Toril Berge
Knut Dahl Jacobsen

**Knut Dahl Jacobsen** (1925&ndash;1999) var en norsk statsviter og sentral i oppbyggingen av studiet av offentlig administrasjon og politikk i Norge. 

## Sentrale vitenskapelige arbeider
* Politikk og administrasjon. Rangering av noen lojaliteter hos offentlige tjenestemenn (mag.avhandling), (1955)
* Lojalitet, nøytralitet og faglig uavhengighet i sentraladministrasjonen, Tidsskrift for samfunnsforskning (1960)
* Teknisk hjelp og politisk struktur (1963)

## Yrkesbane
* 1965: Professor i statsvitenskap, Universitetet i Oslo
* 1969: Professor i statsvitenskap, Universitetet i Bergen
* Bestyrer ved Institutt for administrasjon og organisasjonsvitenskap, Universitetet i Bergen
* Dekanus ved det samfunnsvitenskapelige fakultet, Universitetet i Bergen
* En rekke verv innen norske forskingsråd, samt Hovedkomitéen for norsk forsking (1978–1981)

## Referanser
Latinerrett

**Latinerretten** (latin: *ius Latii* eller *Latinitas*) var en mellomliggende sivilrett gitt av romerne. Den lå mellom fullt romersk borgerskap og ikke-borgerlig status (*peregrines*). De viktigste prinsippene i latinerretten var *commercium*, *conubium* og *migrationis*. *Commercium* ga latinere retten til å eie jord i alle de latinske byene og lage lovlige kontrakter med dets innbyggere. *Conubium* ga de involverte retten til å gifte seg med en romersk borger. *Ius migrationis* ga de med latinrett mulighet til å oppnå borgerskap i en annen latinerstat ved at de bosatte seg i den aktuelle staten. I tillegg var de med latinerrett forpliktet til å hjelpe Roma i en krigssituasjon, og de var beskyttet av romersk lov.

## Referanser
Livsfarlig oppdrag

***Livsfarlig oppdrag*** (originaltittel: *Uncommon Valor*) er en amerikansk action-krigsfilm fra 1983 med Gene Hackman, Fred Ward og Patrick Swayze i hovedrollene. Regi er ved Ted Kotcheff.

## Handling
Etter ti års diplomatiske forhandlinger uten resultat beslutter Korea-veteranen John Rhodes (Hackman) å selv redde sin sønn fra militært fangenskap i Laos, og får god hjelp fra sin sønns gamle krigskammerater fra Vietnam-krigen. Med på laget er også den unge marinesoldaten Kevin Scott (Patrick Swayze), som er en idealistisk ung mann som var for ung til å delta i Vietnam-krigen, men som har sine egne motiver for å være med.

### Om filmen
Filmen ble en moderat suksess i USA der temaet "amerikanske soldater i hemmelig fangenskap i Indokina", begynte å vekke en økende interesse. Samme tema tas opp i samtidige filmer som *[[Missing in Action]]*, med Chuck Norris, og *[[Rambo – First Blood II|Rambo II]]* med Sylvester Stallone.

Her får vi se Patrick Swayze i en av sine tidligste filmroller.

## I rollene
*Gene Hackman – Oberst Jason Rhodes
*Patrick Swayze – Kevin Scott
*Fred Ward – Wilkes
*Reb Brown – Blaster
*Randall "Tex" Cobb – Sailor
*Robert Stack – MacGregor
*Tim Thomerson – Charts
*Harold Sylvester – Johnson
*Kwan Hi Lim – Jiang

## Eksterne lenker
*
Merrill Lynch

**Merrill Lynch & Co., Inc.** (ofte forkortet til **ML**) er et av verdens ledende selskaper innen finansielle tjenester, og er også en av de viktigste globale investeringsbankene i verden. Selskapet har hovedkontor i New York City.

Banken ble etablert den 6. januar 1914 av Charles E. Merrill. Noen få måneder senere, i 1915, fikk han følge av Edmund C. Lynch, og selskapets navn ble offisielt endret til Merrill Lynch & Co. Idag opererer selskapet i 37 land, og har aktiva til en samlet verdi på 1,5 billioner dollar.

I september 2008 ble Merrill Lynch kjøpt for 50&nbsp;milliarder dollar i aksjer av Bank of America.

## Referanser


## Eksterne lenker
*
Knekt

**Knekt** er en betegnelse på en av yrkesgruppene ved Det kongelige hoff. En slottsknekt jobber som resepsjonsarbeider og portvakt og tar i mot gjestene som ankommer det Det kongelige slott. I gamle dager var knekt en betegnelse på en livvakt for høyerestående person; ofte adels- og embetsmenn. Slottsknektene bruker egne uniformer med snutehatt.

## Kilder

* Det norske kongehus - Ord og uttrykk http://www.kongehuset.no/artikkel.html?tid=27264
Pasje

**Pasje** (av fransk *page*, opprinnelig fra gresk *paidion*, «gutt, tjener») er en betegnelse i middelalderen på en gutt eller ung mann, som oftest av en adelig familie, som tjenestegjorde hos en fyrste.

Betegnelsen *[[pasjehår]]* kommer av deres karakteristiske hårfrisyre: halvlangt, rett avklippet hår, gjerne med pannelugg.

## Kortspill
I kortspill kalles av og til kortet knekt for *pasje*.

## Referanser
Ethan Suplee

**Ethan Suplee** (født 25. mai 1976) er en amerikansk skuespiller. Han er kjent for rollen som Randy i NBCs situasjonskomedie *[[My name is Earl]]*. 

Suplee ble født i Manhattan av Debbie og Bill Suplee som spiller «Willie, the One-Eyed Mailman» i My name is Earl. Begge hans foreldre var skuespillere. Suplee sin familie flyttet til Los Angeles da Ethan var ett år gammel.

Suplee begynte å spille i skolestykker. Da han var 16 år gammel, ble han satt mot i av vennen Giovanni Ribisi til å gå på drama. Ethan sluttet på drama som 17 åring, uansett ble han inspirert til å satse på skuespillerkarriere. 
Han var opprinnelig kjent som ungen i Segas «Dead Squirrel» Game Gear reklamene fra tidlig 1990-tallet. 
Ethan sin første hovedrolle var i filmen Mallrats, der han også spilte sammen med Jason Lee. Suplee og Lee spilte i mange filmer sammen, som Chasing Amy, Dogma og Vulgar. Begge har mindre roller i Clerks II, og begge to spiller nå sammen i My name is Earl. 

Suplee er gift med Brandy Lewis, datter av Geoffrey Lewis og søsteren er Juliette Lewis.
Paret har to døtre, Frances Clementine (født 2005) og Billie Grace (født 2007). Lewis har også to døtre fra et tidligere ekteskap. Lewis og Suplee er medlemmer av Scientologikirken. 

## Filmografi

## Referanser


## Eksterne lenker
* 
* 
*
Citigroup

**Citigroup** er verdens største selskap innen finansielle tjenester, og også verdens største selskap. Citigroup ble etablert i 1998, da Citicorp og Travelers Group ble fusjonert. Selskapet har over 200 millioner kunder i 100 ulike land.

**CITI** og **CITI-senter** er også navn på handlesentre som eies av Citigroup. Et slikt finnes blant annet i Tyskland, nær den tysk-danske grense ved Flensburg.

## Historie
I 1812 ble The City Bank of New York etablert, som anses for å være Citigroups morselskap. Senere på 1800-tallet ble det dannet flere selskaper som senere skulle bli en del av Citigroup, for eksempel Schroders, Farmer's Loan and Trust, Travelers, Smith Barney, Bank Handlowy, Banamex og Golden State Bancorp. I 1866 hjalp National City Bank til med å finansiere den første transatlantiske kabelen, samt ekspansjonen av USAs jernbane. Banken var også en pionér på å låne ut penger til andre land. I årene 1902 til 1915 åpnet City Bank kontorer i Asia, Europa og Brasil, og ble dermed verdens største internasjonale bank. Citigroup har ofte dratt nytte av andres vanskelige situasjoner, og flere ganger snudd situasjonen til gevinst for begge parter; et eksempel på dette er da de gjorde det enkelt for hjemvendende soldater fra andre verdenskrig å få konto i banken.

Det moderne Citigroup ble etablert i 1998, da banken Citicorp og forsikringsselskapet Travelers Group fusjonerte. Dette var den første kombinasjonen av en bank og et forsikringsselskap siden depresjonen på 1930-tallet. Noen hevder at sammenslåingen var ulovlig, på grunn av en gammel lov som forbyr de to virksomhetene i å samarbeide.

I senere tid har Citigroup blitt kritisert for ulike saker, blant annet for tvilsomme transaksjoner knyttet til den såkalte Enron-skandalen. Ifølge en statlig rapport hadde Citigroup hjulpet Enron med å skjule sine gjeldsposter.

Citigroup har også blitt sterkt kritisert fra andre hold. Blant annet finnes det påstander om at de har diskriminert svarte i USA ved å ha gitt dem dårligere lånevilkår enn sine øvrige kunder. Selskapet står også bak byggingen av en særdeles kontroversiell oljeledning i Ecuador, som har ført til store ødeleggelser av regnskogen.

Den 29. september 2008, i forbindelse med krisen i amerikansk finans, forsøkte Citigroup å kjøpe opp den skrantende storbanken Wachovia, men ble trumfet den 3. oktober av et bedre tilbud fra Wells Fargo.

## Datterselskaper
* Citibank
* Citimortage
* Citifinancial
* Diner's Club International
* Grupo Financiero Banamex
* Primerica
* SmithBarney
* Travelers Life & Annuity

## Referanser


## Eksterne lenker
* 
*
Lovløs purk

***Lovløs purk*** (originaltittel: *Parole de flic*) er en fransk kriminal-actionfilm fra 1985 regissert av José Pinheiro. Hovedrollen spilles av Alain Delon.

Den har fått én oppfølger: *[[Løvløs purk – spesialoppdraget]]* (1988).

## Handling
Den franske politimannen Daniel Pratt slutter i politiet og bosetter seg i Afrika etter at konas morder går fri på grunn av manglende bevis. Etter ti år på Afrikas østkyst blir han rammet av nok en tragedie: Drapet på hans datter. Han reiser straks tilbake til Lyon og finner raskt ut hun ble drept av en selvtektsgruppe som drar rundt nattestid å dreper «uønskede individer». På sin egen brutale måte sporer han opp og dreper dem en etter en. 

## Om filmen
Den ble en moderat publikumssuksess i Frankrike hvor den ble sett av 2,5 millioner (den 14de mest besøkte kinofilmen i 1985).

Den ble ikke satt opp på norske kinoer, men utgitt på video av Kommunens Filmsentral i 1986.

## I rollene
* Alain Delon : Daniel Pratt
* Jacques Perrin : Stéphane Reiner
* Fiona Gélin : Sabine Clément
* Éva Darlan : Dominique Reiner
* Jean-François Stévenin : Sylvain Dubor
* Stéphane Ferrara : Abel Salem
* Vincent Lindon : Dax
* Sacha Gordine : l'adjoint de Dax
* Dominique Valera : Brice
* Jean-Yves Chatelais : Remy

## Referanser


## Eksterne lenker
*
Troides criton

***Troides criton*** er en sommerfugl i familiegruppen svalestjerter. Den hører til blant de sommerfuglene som kalles fuglevinger. En gruppe av svalestjerter som har fått sitt navn fordi framvingene er store og trekantet, noe som gjør at de ligner fugler når de flyr.

*Troides criton* lever helt sørøst i Asia.

## Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.

Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.

Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.

## Levevis
Paringen skjer ved sammenkobling mellom de to kjønnene. Eggene legges rett på larvens næringsplante. Larven lever som plantespiser og er radikalt forskjellige fra de voksne, både i levevis og i kroppsbygning.

*Troides criton* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.

## Systematisk inndeling

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie svalestjerter (Papilionidae) 
**** delgruppe Papilioninae
***** slekt *[[Troides]]*
****** ***Troides criton*** (C. & R. Felder, 1860)

## Kilder
* www.funet.fi – Lepidoptera database
* Papilionidae – revised GloBIS/GART species checklist 

## Eksterne lenker
* 
* ''Troides criton'' – www.nic.funet.fi/
Step outline

**Step outline** er å gjengi historien i et filmmanuskript scene for scene, med en kort beskrivelse av hva hver scene skal inneholde. Step outline er altså omrisset av historien med en liste over alle scenene som skribenten planlegger å bruke for å fortelle historien. Når en step outline er ferdig kan man starte med selve manusarbeidet. Dette er bare et utgangspunkt for det første utkastet til manus.

## Eksempel
*- På havnen:
[[Harry]] går ned til [[seilbåt]]en sin. Her måter han [[Fiona]]. Hun inviterer ham på middag.

- I banken:
Harry går for å ta ut 1000 [[Norsk krone|NOK]] for å kjøpe en gave til Fiona, men kontoen er sperret. Harry mistenker at noe ulovlig har skjedd.*
Tornes musikkorps

**Tornes musikkorps** ble stiftet i 1957. Det er et generasjonskorps med brassbandoppsetning. Det hører til i bygda Tornes i Fræna kommune. 

## Eksterne lenker
* www.tornesmusikkorps.no
Europavei 712

**Europavei 712** går mellom Genève i Sveits og Marseille i Frankrike.

## Knutepunkter
}

|}

## Referanser
Kulturmelk

**Kulturmelk** er TINE SA sitt varemerke for surmelk.  

Andre syrnede melkeprodukter i Norge er kefir, en av de eldste surmelkstypene, og yoghurt. Tettemelk og skjør er gamle, nordiske kultur- eller surmelkstyper. Kesam, eller egentlig kvarg, er ferskost som er framstilt av skummet kulturmelk. Syrnede melkeprodukter  kan virke tarmregulerende. 

Vanlig kulturmelk inneholder 3,8 % fett, og i tillegg finnes en skummet kulturmelk som inneholder 0,4 % fett.  Ifølge TINE egner kulturmelk seg som ingrediens i bakverk. TINE Cultura og Biola er smakssatt kulturmelk. 

## Næringsinnhold pr. 100 g
Tall fra Matvareguiden.no:

*Spiselig mengde 100 % 
*Kalorier 33 Kcal eller 139 kJ 
*Vann 92 gram
*Protein 3,2 gram
*Karbohydrater 4,1 gram
*Fett 0,4 gram (skummet kulturmelk)
**Sum mettede fettsyrer 0,2 gram
**Sum transumettede 0 gram
**Sum enumettede 0,1 gram
**Sum flerumettede 0 gram
*Kolesterol 4 mg
*Stivelse 0 gram
*Kostfiber 0 gram
*Mono- og disakkarider 4,1 gram
*Tilsatt sukker 0 gram
*Retinol 1 mcg 
*B karoten 1 mcg
*Vitamin A 1 RAE
*Vitamin D 0 mcg
*Vitamin E 0 mg-Alfa-TE
*Vitamin B1 0,05 mg
*Vitamin B2 0,15 mg
*Niacin 0,1 mg
*NiaEkv 0,8 NE
*Vitamin B6 0,04 mg
*Folat 9 mcg
*Vitamin B12 0,2 mcg
*Vitamin C 0 mg
*Kalsium 100 mg
*Jern 0 mg
*Natrium 38 mg
*Kalium 156 mg
*Magnesium 11 mg
*Sink 0,4 mg
*Selen 1 mcg
*Kobber 0 mg
*Fosfor 87 mg

## Se også
* Yoghurt

## Referanser
Anorakk

**Anorakker** og **parkaser** er ulike typer vindtette ytterplagg i form av jakker eller korte frakker utstyrt med hette.

Anorakker og parkaser var tradisjonelt hettepelser som ble båret av inuitter, aleuter og samojeder. Plaggene beskytter godt mot kulde og vind, og ble raskt tatt i bruk av andre som besøkte arktiske strøk.

Moderne plagg i liknende snitt finnes i flere varianter. Anorakkene er fritids- eller turantrekk laget av vindtette tekstiler. De har hette og lommer, men ikke åpning foran og trekkes på over hodet. Parkaser har også hette og lommer, men er i tillegg fôret og har gjerne også belte og lukning foran.

Ordet *anorakk* er avledet av det protoinuittiske ordet *atnuʀaaq* som betyr «bekledning»". Ordet *parka* har ukjent etymologi, men stammer sannsynligvis fra et aleutisk eller nenetsk språk, lånt via russisk og betyr «skinn» eller «plagg av skinn» og innført i engelsk språk på 1700-tallet. 

## Typer og bruk

### Pelsplagg hos inuittene
De opprinnelige anorakkene er laget av varmt skinn, for eksempel fra sel, og foret med pels. De ble regelmessig behandlet med fiskeolje for å holde seg vanntette. De ble blant annet brukt når inuittene jaktet eller reiste i kajakk.  Sammen med lange blå holmensbukser er anorakk i dag den vestgrønlandske festdrakt for menn.

### Moderne, vestlige anorakker

Moderniserte anorakker er laget av vanntette tekstiler, men har gjerne pels rundt hettekanten for å verne ansiktet mot kald vind.

På 1960-tallet ble anorakken et av de fremste symbolene på mod-kulturen i England. På 1980-tallet forsvant anorakken igjen men fikk en renessanse på midten av 1990-tallet med bandet Oasis og britpop.

Etter ulykkespåsken 1967 i fjellet ble ideen om den klassiske røde fjellanorakken til i et samarbeid mellom Den Norske Fjellskolen og Røde Kors for at folk skulle synes i fjellet.

## Referanser


## Eksterne lenker
* 
*
Breinigerberg

**Breinigerberg** er en statistisk bydel av den tyske byen Stolberg ved Aachen med 971 innbyggere. Bydelen heter også *Balkan*.

Breinigerbergs historie som beboelse skriver seg tilbake til romertiden. Man har funnet 25 mynter som har blitt datert til tiden mellom 100 f.Kr og 100 e.Kr. og rester av håndverkerbebyggelser fra tiden før år 400.

Øst for byen ligger skogen *Stolberger Stadtwald* og naturparken *Schlangenberg*, der det blant annet befinner seg en tidligere blygruve (Erzgrube Breinigerberg). Metallet fra denne gruven ble anvendt til en lokal fremstilling av messing. Nord for byen finner man flere naturparker anlagt i nedlagte steinbrudd.

## Eksterne lenker
*
Liste over verdens største selskaper

Listen kommer fra forretnings- og finanstidsskriftet *[[Forbes]]* sin årlige rangering av verdens 2000 største selskaper, men viser kun et utdrag. Rangeringen baseres på salg, overskudd, aktiva og markedsverdi. Statseide selskaper er ikke inkludert, ettersom de mangler markedsverdi.

## Liste over verdens største selskaper 2007

### Norske selskap på listen

## Kilder
*The World's 2,000 Largest Public Companies . Forbes (2007-03-29).

## Eksterne lenker
* Forbes Magazines lister
Blodpannekake

**Blodpannekake** er en matrett som har vært vanlig i samisk og norsk tradisjon. Det er pannekaker som inneholder blod. Den er beskrevet i blant andre Henriette Schønberg Erkens *Store kokebok* fra 1929. 

## Ingredienser
*1/2 l blod
*1/2 l melk
*1 1/2 ts salt
*1/4 ts nellik
*1 ss sukker
*Hvetemel
*Rugmel
  
## Fremstilling

Alt blandes til en tynn pannekakerøre. Bruk minst mulig mel, og la røren stå og svelle. Serveres med rørte tyttebær og brunostsaus.
**Saus:** 1/2 l melk og ca. 75 g brunost (ikke geitost) kokes til en jevn, fin saus.

## Eksterne lenker
JPMorgan Chase

**JPMorgan Chase & Co.** er en amerikansk bank. 

JPMorgan Chase & Co. er den største banken i USA, og den største på verdensbasis. Hovedkontoret ligger i New York City. Dagens JPMorgan Chase er et resultat av en rekke fusjoner, og gjennom en av sine forløpere, Bank of the Manhattan Company (grunnlagt 1799), er det USAs eldste og verdens 19. eldste bank. Banken har sluppet relativt bra fra finanskrisen. Toppsjefen Jamie Dimon har høstet ros for sin risikostyring i årene som ledet opp til krisen.

Morgan-delen av banken ble grunnlagt av George Peabody i London midt på 1800-tallet. Han tok Junius Morgan som partner i 1854, og Morgan ble sjef da Peabody gikk av med pensjon. Junius og ikke minst sønnen John Piermont Morgan etablerte JP Morgan som den dominerende banken i USA.

JPMorgan Chase er resultatet av en fusjon mellom Chase Manhattan og JP Morgan i 2000. Jamie Dimon er styreleder, og ble utnevnt til administrerende direktør i JPMorgan Chase i 2005.

## Referanser


## Eksterne lenker
* 
*
Arkebek

**Arkebek** er en kommune i kretsen Ditmarsken i delstaten Schleswig-Holstein i Tyskland. Arkebek ligger i Midtre Ditmarskens amt, og var inntil 1. januar 2008 en del av Albersdorfs amt.

## Referanser


## Eksterne lenker
* 
*
Peter Batta

**Peter Jozsef Batta** (født 1951 i Ungarn) er en norsk samfunnsøkonom og foreningsleder. Cand.oecon fra Universitetet i Oslo, 1978. Han var administrerende direktør i Huseiernes Landsforbund fra 1987 til 2017. Batta er født i Ungarn og flyktet til Norge med sin familie etter oppstanden i Ungarn i 1956.

## Referanser